Doroti Qardiner

Doroti Qardiner () — britaniyalı sənədli əsərlər yazıçısı və tarixçi idi.

 Həyatı 
Qardiner 1873-cü ildə Londonda doğulub. Onun valideynləri Meri Ceyn, Ledi Kempe və Sir Con Arrou Kempe idi. Atası Baş müfəttiş və baş auditor vəzifəsində çalışıb. Onun əmisi riyaziyyatçı Sir Alfred Brey KempeMatthew, H. C. G.; Harrison, B., eds. (2004-09-23). "The Oxford Dictionary of National Biography". Oxford Dictionary of National Biography (online ed.). Oxford: Oxford University Press. pp. ref:odnb/51780. doi:10.1093/ref:odnb/51780. Retrieved 2023-03-07. (Subscription or UK public library membership required.) və elektrik mühəndisi Harri Robert Kempe idi.Matthew, H. C. G.; Harrison, B., eds. (2004-09-23). "The Oxford Dictionary of National Biography". Oxford Dictionary of National Biography (online ed.). Oxford: Oxford University Press. pp. ref:odnb/37628. doi:10.1093/ref:odnb/37628. Retrieved 2023-03-07. (Subscription or UK public library membership required.)

O, qadınlar üçün təhsil imkanlarının inkişafından faydalanıb və bu dəyişikliyin fərqində olub. Oksford Universitetinin Ledi Marqaret Holl kollecinə daxil olaraq ingilis dili üzrə təhsil alıb və üçüncü dərəcəli diplom əldə edib. Qardiner eyni zamanda periodik nəşrlərdə dərc olunan şeirlər yazıb.

1905-ci ildə o, Erkən İngilis Mətnləri Cəmiyyəti üçün "Müqəddəs Qədəh Əfsanəsi: Onun mənbələri, xüsusiyyətləri və İinkişafı" adlı əsərini yazıb. Növbəti il Qospelin təbliği cəmiyyəti üçün çalışmağa başlayıb və 1910-cu ilə qədər qadın işləri komitəsinin fəxri katibi olub. 1919-cu ildən etibarən qadınların təhsil imkanlarının inkişafını araşdırmağa başlayıb və bu işə on ilini həsr edib. Bu tədqiqat 1929-cu ildə "İngilis Qızlarının məktəb həyatı: on iki əsr boyunca qadın təhsilinin araşdırılması" adlı kitab kimi nəşr olunub. Bu əsərində Meri Uolstonkraft və Blu Stokinqs kimi simaların təsirini kiçildərək göstərib. 2013-cü ildə tarixçi Ceki İls bu əsəri möhkəm tədqiqat kimi qiymətləndirsə də, bəzi nəticələrinin köhnəlmiş olduğunu vurğulayıb.

Qardinerin digər əsərləri arasında:

 Sasseksin Sosial Tarixi (1912)
 Kenterberi (1923)
 Kente Bələdçi (1934)
 Oksinden Məktubları, 1607–1662 (1933)
 Oksinden və Peyton Məktubları, 1642–1667 (1937)

Son iki kitabı 17-ci əsr şairi Henri Oksindenin məktubları əsasında yazılıb. Oksinden təkcə öz məktublarını deyil, tanışlarının məktublarını da toplayıb.

 Şəxsi həyatı 
Qardiner Tori Qeyc Qardiner ilə evlənib. O, evləndikləri zaman Lambet kilsəsinin rektoru olub, daha sonra Kenterberi Katedralinin daimi keşişi təyin edilib. Onların övladı olmayıb.

Qardiner 1957-ci ildə Kenterberidəki evində vəfat edib. O, Kenterberi şəhər şurasında təhsil sahəsinə maraq göstərib, sülh hakimliyi edib və Kenterberi Arxeologiya Cəmiyyətinin sədri olub.

 İstinadlar